**SREDNJA ŠKOLA DR. ANTUNA BARCA**

**CRIKVENICA**

**P R A V I L N I K**

**O K O R I Š T E NJ U Š K O L S K E**

**S P O R T S K E D V O R A N E**

Crikvenica, 28. rujna 2017. godine

Na temelju članka 74. Statuta Srednje škole dr. Antuna Barca Crikvenica, Školski odbor Srednje škole dr. Antuna Barca Crikvenica, na sjednici održanoj dana 28. rujna 2017. godine, donosi

**PRAVILNIK O KORIŠTENJU**

**ŠKOLSKE SPORTSKE DVORANE**

Članak 1.

(1) Školska sportska dvorana (u daljnjem tekstu: Dvorana) izgrađena je za potrebe nastave Tjelesne i zdravstvene kulture.

(2) U nastavno vrijeme, dvorana se koristi za potrebe nastavnih i izvannastavnih aktivnosti, rad školskog sportskog kluba "Kamenjak", ostale aktivnosti učenika, te pripreme nastavnika Tjelesne i zdravstvene kulture za izvođenje nastave.

(3) Srednja škola dr. Antuna Barca Crikvenica, za potrebe iz stavka 2. ovog članka, dvoranu koristi u pravilu radnim danom od 7 do 15 sati.

Članak 2.

(1) U izvannastavno vrijeme dvorana se može dati na korištenje trećim fizičkim ili pravnim osobama u svrhu bavljenja tjelesnom i zdravstvenom kulturom, rekreacijom i sportovima koji su predviđeni u dvorani (košarka, rukomet, odbojka, mali nogomet, stolni tenis, gimnastika i slično).

(2) Dvorana se može dati na korištenje, pod uvjetima iz ovog Pravilnika, u sljedećim terminima:

* radnim danom od 15 do 22 sata;
* subotom i nedjeljom od 8 do 22 sata.

Članak 3.

(1) Za korištenje dvorane korisnici iz članka 2. ovog Pravilnika plaćaju naknadu određenu člankom 3. Odluke o davanju na privremeno korištenje prostora i opreme osnovnih i srednjih škola kojima je Primorsko-goranska županija osnivač Klasa: 022-04/07-03/24, Urbroj: 2170--04-01-07-16 od 13. rujna 2007. godine.

Članak 4.

(1) Korisnici dvorane dužni su potpisati ugovor o korištenju dvorane najmanje tjedan dana prije početka korištenja radi sastavljanja rasporeda korisnika.

(2) Ugovorom o korištenju definiraju se termini korištenja, trajanje korištenja, odgovorna osoba korisnika, naknada za korištenje, način i rokovi plaćanja naknade za korištenje dvorane, te svi ostali uvjeti korištenja dvorane.

(3) Suglasnost o davanju dvorane na privremeno korištenje daje Školski odbor Srednje škole dr. Antuna Barca Crikvenica, a ugovor o korištenju sa korisnicima potpisuje ravnatelj Škole.

(4) O sklopljenim ugovorima o korištenju dvorane ravnatelj izvješćuje Školski odbor na prvoj sljedećoj sjednici.

(5) Tajnik/ca Škole dužan je prije potpisivanja ugovora o korištenju dvorane upoznati korisnika s ovim Pravilnikom i Kućnim redom dvorane, a potpisivanjem ugovora o korištenju korisnik potvrđuje da je upoznat sa spomenutim aktima.

Članak 5.

(1) Ugovor o korištenju dvorane sklapa se, u pravilu, na određeno vrijeme, odnosno za tekuću kalendarsku godinu.

Članak 6.

(1) Ugovorom o korištenju dvorane ugovara se upotreba kako dvorane tako i pomoćnih prostorija (WC, hodnik i svlačionica).

(2) Opremu su korisnici dužni sami osigurati.

(3) Škola ne snosi odgovornost za ozljede nastale pri neovlaštenom, nedozvoljenom ili nestručnom korištenju sprava i opreme instalirane u dvorani.

Članak 7.

(1) U vremenu korištenja dvorane za potrebe Škole odgovorna osoba je nastavnik Tjelesne i zdravstvene kulture ili druge osobe koje za to ovlasti ravnatelj Škole.

(2) U vremenu korištenja dvorane za potrebe korisnika iz članka 2. ovog Pravilnika odgovorna osoba je korisnik, odnosno osoba potpisnik Ugovora o korištenju.

(3) Odgovorna osoba zadužena je za praćenje korištenja dvorane, opreme i pomoćnih prostorija te za održavanje čistoće i reda u dvorani.

(4)) O korištenju dvorane ustrojava se i vodi evidencija o:

* osobama koje borave u dvorani;
* dolascima i odlascima pojedinih korisnika;
* odgovornim osobama u dvorani;
* redovitim pregledima inventara i opreme u dvorani;
* eventualnim oštećenjima, kvarovima, nedostatcima.

(5) Za ustrojavanje evidencije zadužen je tajnik/ca Škole.

(6) Evidencijske liste (dnevnik) popunjavaju i odgovorna osoba Škole i odgovorna osoba korisnika prije i nakon svakog korištenja dvorane.

(7) O eventualnim kvarovima, nedostatcima ili oštećenjima odgovorna osoba mora obavijestiti ravnatelja ili tajnika Škole.

(9) Korisnici dvorane odgovaraju za eventualno nastale štete te su iste dužni podmiriti i dvoranu ostaviti u prvobitnom stanju.

Članak 8.

(1) Korisnici dvorane dužni su korištenje dvorane platiti do 15-og dana u mjesecu po primljenom računu za prethodni mjesec.

Članak 9.

(1) Ukoliko ga korisnik ne odjavi najkasnije 24 sata prije, ugovoreni termin korištenja dvorane bit će naplaćen.

Članak 10.

(1) U slučaju neplaćanja računa za korištenje, Škola ima pravo raskinuti ugovor o korištenju dvorane.

Članak 11.

1. Isticanje reklame u školskoj sportskoj dvorani odobrava Školski odbor.

Članak 12.

(1) Korisnici dvorane dužni su se pridržavati Kućnog reda dvorane koji se nalazi u prilogu ovoga Pravilnika (Prilog 1). Kućni red dvorane istaknut je na vidljivom mjestu na ulazu u Dvoranu.

(2) U slučaju nepridržavanja Kućnog reda od strane bilo kojeg korisnika, ovlaštena osoba Škole može zatražiti udaljavanje osobe koja krši kućni red iz dvorane ili, u slučaju većih nereda, udaljavanje svih osoba iz dvorane.

(3) U slučaju ponovljenog kršenja i nepridržavanja Kućnog reda Škola može raskinuti ugovor o korištenju dvorane.

Članak 13.

(1) Raspored korištenja dvorane sastavlja Škola te isti ističe u dvorani i na ulaznim vratima dvorane.

(2) U pravilu se raspored definira kao tjedni pregled po danima u tjednu, uz naznaku trajanja ugovora.

Članak 14.

(1) Kod izrade rasporeda korištenja vodit će se računa o zahtjevima korisnika, ali i o racionalizaciji troškova.

(2) Termini korištenja u pravilu se nadovezuju jedan na drugoga.

(3) Zbog jedinstvenog načina zagrijavanja cijele dvorane, korištenje objekta subotom, nedjeljom i praznikom, kao i za vrijeme zimskih praznika, odnosno u vrijeme kad nema redovne nastave, moguće je ako su popunjena najmanje 3 termina u nizu bez prekida, u vrijeme kada to odgovara većini korisnika.

Članak 15.

(1) Korisnik dvorane ne može ući u dvoranu prije početka ugovorenog termina i dužan je izaći iz dvorane i iz ostalih prostora odmah po isteku ugovorenog termina.

Članak 16.

(1) Škola je korisniku dužna osigurati dvoranu i pomoćne prostorije u ugovorenom terminu.

(2) U večernjim satima, odnosno u zimskom periodu, Škola osigurava sve uvjete korištenja dvorane: rasvjetu do 22 sata, a grijanje do 20 sati.

(3) Obveza je Škole i korisnika održavati predmetni prostor čistim i urednim.

Članak 17.

(1) U slučaju da ugovoreni termin korištenja dvorane nije osiguran od strane Škole, korisnik dvorane može tražiti novi termin ili raskinuti ugovor o korištenju i tražiti povrat uplaćenih sredstava.

Članak 18.

(1) Voditelj računovodstva Škole najmanje jedanput godišnje izvješćuje Školski odbor o financijskom poslovanju i prihodima ostvarenim od davanja dvorane na korištenje.

Članak 19.

(1) Ovaj Pravilnik o korištenju školske sportske dvorane stupa na snagu danom donošenja.

KLASA: 003-05/17-01/03

URBROJ: 2107-30-01-17-01

U Crikvenici, 28. rujna 2017. godine

Predsjednik Školskog odbora Ravnatelj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Josip Čapo, dipl. politolog Arsen Badurina, dipl. teolog

M.P.

Prilog 1

**SREDNJA ŠKOLA DR. ANTUNA BARCA**

**CRIKVENICA**

**K U Ć N I R E D**

**Š K O L S K E**

**S P O R T S K E D V O R A N E**

Crikvenica, 28. rujna 2017. godine

Na temelju članka 12. Pravilnika o korištenju školske sportske dvorane, Školski odbor Srednje škole dr. Antuna Barca Crikvenica na sjednici održanoj 28. rujna 2017. godine donosi

**KUĆNI RED ŠKOLSKE SPORTSKE DVORANE**

Članak 1.

(1) Sportska dvorana škole koristi se prema rasporedu sati za redovne korisnike, odnosno rasporedu korištenja vanjskih korisnika. Raspored korištenja dvorane usuglašen je između škole i svih vanjskih korisnika Ugovorom o korištenju sportske dvorane i sastavni je dio Ugovora.

(2) Radno vrijeme dvorane je od 7 do 22 sata i može se koristiti samo unutar utvrđenog radnog vremena.

Članak 2.

(1) Sva međusobna prava i obveze između Škole i svih korisnika dvorane regulirana su Ugovorom o korištenju dvorane.

Članak 3.

(1) Redovni korisnici dvorane su u prijepodnevnim terminima, a prema rasporedu sati učenici škole u redovitoj nastavi i Školski športski klub prema utvrđenom rasporedu.

(2) Vanjski korisnici dvorane su svi sportski klubovi, udruge i rekreativci prema utvrđenom rasporedu korištenja dvorane.

Članak 4.

(1) Za izvanredno korištenje dvorane, potencijalni korisnik dužan je obratiti se najmanje sedam (7) dana prije namjeravanog korištenja dvorane Ravnatelju škole. Objekt se može koristiti tek nakon dogovora s Ravnateljem škole, odnosno potpisivanjem Ugovora o korištenju.

Članak 5.

(1) U dvoranu se ne može ulaziti bez nastavnika TZK, odnosno trenera ili voditelja rekreacije, udruge ili kluba koji zadužuju ključ u Tajništvu škole po potpisivanju Ugovora o korištenju i vraćaju ga po isteku ugovora.

(2) Korisnici dvorane mogu boraviti u svlačionici najranije 10 minuta prije i 15 minuta poslije termina korištenja.

Članak 6.

(1) U svlačionice se ulazi u uobičajenoj odjeći i obući. U vrijeme kiše, snijega ili nepovoljnog vremena, prljava i mokra obuća te kišobrani ostavljaju se na za to predviđenim mjestima na ulazu u prostore dvorane. U dvoranu se ulazi samo u čistoj obući namijenjenoj isključivo za boravak u sportskoj dvorani i sportskoj odjeći. Brigu o čistoći obuće vode nastavnici TZK, treneri, voditelji rekreacija, udruga i klubova. U slučaju nepoštivanja navedenih uvjeta za ulazak u dvoranu, nastavnici TZK, treneri, voditelji rekreacija, udruga i klubova imaju pravo udaljiti osobu koja se ne pridržava kućnog reda iz prostora dvorane.

Članak 7.

(1) U svlačionice i dvorane mogu ulaziti samo aktivni korisnici dogovorenog termina.

Članak 8.

(1) U dvorani, svlačionicama i u svim ostalim prostorima dvorane zabranjeno je pušenje i unošenje hrane i pića. u objekt nije dozvoljeno unošenje prijevoznih sredstava (bicikala, rolla, skateboarda, romobila) kao ni kućnih ljubimaca.

Članak 9.

(1) Ulaz u dvoranu kontroliraju nastavnici TZK, odnosno treneri ili voditelji rekreacije, udruge ili kluba koji se ujedno brinu o poštivanju ovog Kućnog reda. U slučaju kršenja Kućnog reda i učinjene štete odmah obavještavaju Ravnatelja škole .

(2) Učinjenu materijalnu štetu zbog nepravilnog korištenja objekta i nepoštivanja Kućnog reda, korisnici su dužni nadoknaditi školi.

Članak 10.

(1) Nastavnici TZK, treneri i svi voditelji aktivnosti koje se održavaju u dvorani obavezni su prisustvovati satu koji je u tijeku.

Članak 11.

(1) Sve sprave potrebno je pažljivo koristiti samo u svrhe za koje su namijenjene te ih nakon korištenja vratiti na odgovarajuće mjesto.

Članak 12.

(1) Škola je dužna korisnicima osigurati čistu dvoranu, svlačionice, WC i drugi prostor prema Ugovoru o korištenju dvorane.

Članak 13.

(1) Korisnici dvorane o svim primjedbama na rad dvorane pismeno obavješćuju Školu.

Članak 14.

(1) Korisnici su dužni nakon upotrebe zatvoriti vodovodne slavine u kupaonicama, a također su dužni iz razloga osobne kulture i opće higijene puštati vodu u WC-u**,** sve eventualne otpatkebacati u za to predviđene kante i koševe te iza sebe ostaviti čiste prostore.

Članak 15.

(1) Za novac i stale vrijednosti ostavljene u svlačionicama i dvorani odgovaraju korisnici.

Članak 16.

(1) Kabineti u sportskoj dvorani namijenjeni su isključivo za korištenje nastavnicima TZK ili trenerima prema dogovoru s nastavnicima TZK. Neovlaštenim osobama zabranjen je ulaz u kabinete bez dozvole nastavnika TZK.

Članak 17.

(1) Škola zadržava pravo da prema potrebi mijenja ili dopunjuje odredbe Kućnog reda te će o eventualnim promjenama obavijestiti sve korisnike na vrijeme.

KLASA: 003-05/17-01/03

URBROJ: 2107-30-01-17-01

U Crikvenici, 28. rujna 2017. godine

Predsjednik Školskog odbora Ravnatelj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Josip Čapo, dipl. politolog Arsen Badurina, dipl. teolog

M.P.